paragraph_text: Prekomorci su bili većina u novim, tehnički zahtjevnijim postrojbama NOVJ (topništvo, zrakoplovstvo, mornarica). Od pet formiranih brigada, Prva i Druga prekomorska brigada ratovale su širom Jugoslavije, Treća je bila dio VIII. korpusa i IV. armije u djelovanju prema Trstu, Četvrta je u Monopoliju bila zadužena za logistiku, Peta je sudjelovala u oslobađanju istočne Slovenije i Ljubljane.